# Bilag 6: Samlet pris og prisbestemmelser

## Avtalens punkt 4.2 Faktureringstidspunkt og betalingsbetingelser

**Fakturering**

Leverandør skal produsere en månedlig faktura hvor samtlige mottatte og utførte oppdrag pr kalendermåned skal debiteres, minimum detaljert i henhold til Pris/Produkter pr. utkanal

* Leverandør skal sende månedlig faktura for utlegg av porto.
* Fakturerte konsulenttjenester jfr. Pris/Produkter skal beskrive hva som er utført, tid for oppdraget og bestiller hos Bk.
* Samtlige kostnader for Leverandør i leveranseprosjektet skal betales av Leverandør, med unntak av utvikling av betalingsdokumenter nevnt i Pris/Produkter.
* Fast månedlig kostnad for basistjenester

I den faste månedlige kostnaden skal følgende basistjenester inngå:

· Mottak, kontroll og splitt av betalingsdokumenter i XML-format

· Drift av produksjonsmiljø

· Øvrige aktiviteter som er nødvendige for å opprettholde en velfungerende produksjon

· Tilgjengelighet til Leverandørs webløsning for betalingsdokument, samt overføring til elektronisk arkiv i Bk

· Opprettholdelse av brukerstøttefunksjon

· Gjennomføring av kundeoppfølgingsaktiviteter - jmf. Bilag 5 Administrative bestemmelser

* Varsel om Leverandørs prisregulering skal sendes avtaleforvalter.

Leverandøren skal levere elektronisk faktura til Bergen kommune på EHF format etter retningslinjer i følgende dokument: <https://www.bergen.kommune.no/innbyggerhjelpen/naring-og-skatt/leverandorinformasjon/fakturering/sende-elektronisk-faktura-til-kommunen>

Fakturaer som ikke har det innhold som fremgår i lenke over ansees som ikke mottatt. Betalingsfrist løper først fra den dato korrekt faktura er mottatt.

**Fakturaformat og innhold**

· Elektronisk faktura skal merkes med bestillers navn og fakturabehandlers ressursnummer i feltet BuyerReference. Ressursnummeret består av 5 eller 6 siffer

· Organisasjonsnummer til Bergen kommune må være angitt. Bergen kommune er registrert med følgende organisasjonsnummer i ELMA: 964 338 531.

· Kopi av originalfaktura i PDF-format skal legges ved.

· Kreditnota skal ha oppdragsgivers ressursnummer i feltet BuyerReference og feltet OrderReference skal være tomt. Referer til hvilket fakturanummer det gjelder.

· Det skal være minst 10 års intervall hvis leverandør gjenbruker fakturanummer.

**Feil i fakturaformat**

Faktura som har feil eller mangler i forhold til beskrivelsen under **Fakturaformat og innhold** vil ikke bli betalt, men tilbakemeldt som feil. Leverandør må i slike tilfeller sende ny og korrekt faktura med ny fakturadato og tilsvarende ny forfallsdato. Kreditnota skal i slike tilfeller ikke utstedes/sendes til oppdragsgiver.